বিগ বস তেলুগু ৭

বিগ বস তেলুগু ৭ (এছাড়াও বিগ বস তেলুগু: উল্টা পুল্টা নামেও পরিচিত) ভারতীয় আপাতবাস্তব টেলিভিশন অনুষ্ঠান বিগ বসের তেলুগু সংস্করণের সপ্তম মৌসুম ছিল। বানিজে এন্টারটেইনমেন্ট দ্বারা প্রযোজিত এই মৌসুমটি ২০২৩ সালের ৩রা সেপ্টেম্বর তারিখে উদ্বোধনী অনুষ্ঠানের মাধ্যমে শুরু হয়েছিল, যা ১০৫ দিনের যাত্রা শেষে ২০২৩ সালের ১৭ই ডিসেম্বর তারিখে ফাইনালের মাধ্যমে সম্পন্ন হয়েছে। পূর্ববর্তী মৌসুমের মতো এই মৌসুমটিও ভারতীয় টেলিভিশন চ্যানেল স্টার মার পাশাপাশি ডিজিটাল মাধ্যম ডিজনি+ হটস্টারে সম্প্রচারিত হয়েছে। ভারতীয় অভিনেতা আক্কিনেনি নাগার্জুনা পূর্ববর্তী মৌসুমের মতো এই মৌসুমেও উপস্থাপনা করেছেন।

১৯ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় কন্টেন্ট নির্মাতা  পল্লবী প্রশান্ত জয়লাভ করেছেন, অন্যদিকে অমরদীপ চৌধুরী প্রথম রানার-আপ হয়েছেন। এছাড়াও শন্তিনেনি শিবাজী, প্রিন্স যোওয়ার এবং প্রিয়াঙ্কা জৈন ফাইনালে পৌঁছেছিলেন।

বিন্যাস
বিগ বস তেলুগু মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান বিগ ব্রাদারের আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।

এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।

বাসিন্দা
 স্থান  বাসিন্দা  পেশা      অবস্থা  ১  পল্লবী প্রশান্ত  কন্টেন্ট নির্মাতা  দিন ১  দিন ১০৫   ২  অমরদীপ চৌধুরী  অভিনেতা  দিন ১  দিন ১০৫   ৩  শন্তিনেনি শিবাজী  অভিনেতা  দিন ১  দিন ১০৫   ৪  প্রিন্স যোওয়ার  মডেল ও অভিনেতা  দিন ১  দিন ১০৫   ৫  প্রিয়াঙ্কা জৈন  অভিনেত্রী  দিন ১  দিন ১০৫   ৬  অম্বতি অর্জুন  অভিনেতা  দিন ১  দিন ১০৫   ৭  শোভা শেট্টি  অভিনেত্রী  দিন ১  দিন ৯৮   ৮  গৌতম কৃষ্ণ  অভিনেতা  দিন ১  দিন ৯১   ৯  রতিকা রোজ  অভিনেত্রী  দিন ১  দিন ৮৪   ১০  অশ্বিনী শ্রী  অভিনেত্রী  দিন ১  দিন ৮৩   ১১  ভোলে শবলী  সঙ্গীতজ্ঞ  দিন ১  দিন ৭০   ১২  টেস্টি তেজা  কন্টেন্ট নির্মাতা  দিন ১  দিন ৬৩   ১৩  আতা সন্দ্বীপ  নৃত্য পরিচালক  দিন ১  দিন ৫৬   ১৪  পূজা মূর্তি  অভিনেত্রী  দিন ১  দিন ৪৯   ১৫  নয়নী পবনী  কন্টেন্ট নির্মাতা  দিন ১  দিন ৪২   ১৬  দামিনী ভাটলা  সঙ্গীতশিল্পী  দিন ১  দিন ৩৫   ১৭  শুভশ্রী রায়গুরু  অভিনেত্রী  দিন ১  দিন ২১   ১৮  শাকীলা  রাজনীতিবিদ  দিন ১  দিন ১৪   ১৯  কিরণ রাঠোর  অভিনেত্রী  দিন ১  দিন ৭  

তথ্যসূত্র

বহিঃসংযোগ


বিষয়শ্রেণী:বিগ বস তেলুগুর মৌসুম
বিষয়শ্রেণী:২০২৩-এ ভারতীয় টেলিভিশন মৌসুম
বিষয়শ্রেণী:স্টার মার মৌলিক অনুষ্ঠান